A Törvényszék (negyedik tanács) 2013. szeptember 6‑i ítélete –
Good Luck Shipping kontra Tanács
(T‑57/12. sz. ügy)
„Közös kül‑ és biztonságpolitika – Iránnal szemben az atomfegyverek elterjedésének megakadályozása érdekében hozott korlátozó intézkedések – A pénzeszközök befagyasztása – Indokolási kötelezettség – Nyilvánvaló értékelési hiba”
1.                     Bírósági eljárás – A megtámadott aktus helyébe az eljárás folyamán lépő határozat vagy rendelet – Új elem – Az eredeti kérelmek és jogalapok kiterjesztése (vö. 19–22. pont)
2.                     Intézmények jogi aktusai – Indokolás – Kötelezettség – Terjedelem – Iránnal szembeni korlátozó intézkedések – Az atomfegyverek elterjedésében közreműködő vagy azt támogató személyek, jogalanyok és szervezetek pénzeszközeinek befagyasztása – Az indokolásnak az érintettel a számára sérelmet okozó aktussal egy időben történő közlésére vonatkozó kötelezettség – Korlátok – Az Unió és a tagállamok biztonsága vagy a nemzetközi kapcsolataik fenntartása – Az indokolási kötelezettség megsértésének a peres eljárás során való helyrehozatala – Megengedhetetlenség (EUMSZ 296. cikk; 961/2010 tanácsi rendelet, 36. cikk, (3) bekezdés és 267/12 tanácsi rendelet, 46. cikk, (3) bekezdés; 2010/413/KKBP tanácsi határozat, 24. cikk, (3) bekezdés) (vö. 27–31., 48. pont)
3.                     Intézmények jogi aktusai – Indokolás – Kötelezettség – Terjedelem – Iránnal szembeni korlátozó intézkedések – Az atomfegyverek elterjedésében közreműködő vagy azt támogató személyek, jogalanyok és szervezetek pénzeszközeinek befagyasztása – Az érintett által olyan ismert összefüggések közé illeszkedő határozat, amely lehetővé teszi számára a vele szemben hozott intézkedés terjedelmének megértését – Rövidített indokolás megengedhetősége (EUMSZ 296. cikk; 961/2010 tanácsi rendelet, 36. cikk, (3) bekezdés és 267/2012 tanácsi rendelet, 46. cikk, (3) bekezdés; 2010/413/KKBP tanácsi határozat, 24. cikk, (3) bekezdés) (vö. 32., 47. pont)
4.                     Intézmények jogi aktusai – Indokolás – Kötelezettség – Terjedelem – Iránnal szembeni korlátozó intézkedések – Az atomfegyverek elterjedésében közreműködő vagy azt támogató személyek, jogalanyok és szervezetek pénzeszközeinek befagyasztása – A címzett által az atomfegyverek elterjedésében résztvevő jogalanyok javára folytatott közreműködési és támogató tevékenységek megjelölésének kötelezettsége – Az indokolási kötelezettség megsértésének hiánya (EUMSZ 296. cikk; 961/2010 tanácsi rendelet, 16. cikk, (2) bekezdés, a) pont és 267/12 tanácsi rendelet, 23. cikk, (2) bekezdés, a) és e) pont; 2010/413/KKBP tanácsi határozat, 20. cikk, (1) bekezdés, b) pont és 24. cikk, (2) és (3) bekezdés] (vö. 39., 40., 42–44., 48. pont)
5.                     Bírósági eljárás – Keresetlevél – Alaki követelmények – A jogvita tárgyának megjelölése – A felhozott jogalapok rövid ismertetése – Általános hivatkozás egy másik felperes által egy kapcsolódó ügyben felhozott jogalapokra és érvekre – Elfogadhatatlanság (A Bíróság alapokmánya, 21. cikk; a Törvényszék eljárási szabályzata, 44. cikk, 1. §, c) pont) (vö. 55–58. pont)
6.                     Bírósági eljárás – Új jogalapoknak az eljárás folyamán történő előterjesztése – Az eljárás során felmerült tényezőkre alapított jogalap – Első alkalommal a válasz szakaszában felhozott jogalap – Elfogadhatatlanság – Korlátok – Az eljárás során felmerült tényezőkre alapított jogalapok (A Törvényszék eljárási szabályzata, 48. cikk, 2. §) (vö. 59., 60., 71. pont)
7.                     Európai Unió – Közös kül‑ és biztonságpolitika – Iránnal szembeni korlátozó intézkedések – Az atomfegyverek elterjedésében közreműködő vagy azt támogató személyek, jogalanyok és szervezetek pénzeszközeinek befagyasztása – A jogszerűség bírósági felülvizsgálata – Terjedelem – Az vizsgálatuk céljából konkrét bizonyítékok és információk benyújtására vonatkozó kötelezettség (vö. 64. pont)
8.                     Megsemmisítés iránti kereset – Megsemmisítést kimondó ítélet – Joghatások – A Bíróság általi korlátozás – Iránnal szembeni korlátozó intézkedések – Azonos korlátozó intézkedéseket tartalmazó két jogi aktus két különböző időpontban történő megsemmisítése – A jogbiztonság súlyos sérelmének kockázata – E jogi aktusok közül az első joghatásainak fenntartása a második megsemmisítésének hatályba lépéséig (EUMSZ 264. cikk, második bekezdés és EUMSZ 280. cikk; a Bíróság alapokmánya, 56. cikk, első bekezdés és 60. cikk, második bekezdés; 267/2012 tanácsi rendelet; 2011/783/KKBP tanácsi határozat) (vö. 74–76. pont)
Tárgy
Elsősorban az Iránnal szembeni korlátozó intézkedésekről szóló 2010/413/KKBP határozat módosításáról szóló, 2011. december 1‑jei 2011/783/KKBP tanácsi határozatnak (HL L 319., 71. o.), másodsorban az Iránnal szembeni korlátozó intézkedésekről szóló 961/2010/EU rendelet végrehajtásáról szóló, 2011. december 1‑jei 1245/2011/EU tanácsi végrehajtási rendeletnek (HL L 319., 11. o.), és harmadsorban az Iránnal szembeni korlátozó intézkedésekről és a 961/2010/EU rendelet hatályon kívül helyezéséről szóló, 2012. március 23‑i 267/2012/EU tanácsi rendeletnek (HL L 88., 1. o.) a felperest érintő részükben történő részleges megsemmisítése iránti kérelem.
Rendelkező rész
1)
A Törvényszék a Good Luck Shipping LLC‑t érintő részében megsemmisíti:
·
az Iránnal szembeni korlátozó intézkedésekről szóló 2010/413/KKBP határozat módosításáról szóló, 2011. december 1‑jei 2011/783/KKBP tanácsi határozatot;
·
az Iránnal szembeni korlátozó intézkedésekről szóló 961/2010/EU rendelet végrehajtásáról szóló, 2011. december 1‑jei 1245/2011/EU tanácsi végrehajtási rendeletet;
·
az Iránnal szembeni korlátozó intézkedésekről és a 961/2010 rendelet hatályon kívül helyezéséről szóló, 2012. március 23‑i 267/2012/EU tanácsi rendeletet.
2)
A Törvényszék a 2011/783 határozat joghatásait a Good Luck Shipping tekintetében a 267/2012 rendelet megsemmisítésének hatálybalépéséig fenntartja.
3)
Az Európai Unió Tanácsa a saját költségein kívül viseli a Good Luck Shipping részéről felmerült költségeket.